
1 straipsnis. Įstatymo 10 straipsnio pakeitimas
1.	Pakeisti 10 straipsnio 3 dalį ir ją išdėstyti taip:

„10 straipsnis.  Nacionalinių, valstybinių ir savivaldybių teatrų ir koncertinių įstaigų vadovų darbo santykių ir šių įstaigų darbo laiko apskaitos tvarkos nustatymo ypatumai”.
„3. Pasibaigus savivaldybės teatro ar koncertinės įstaigos vadovo 5 metų kadencijai, įstaigos savininko teises ir pareigas įgyvendinančios institucijos sprendimu jis yra skiriamas be konkurso antrai 5 metų kadencijai, jeigu jo vadovaujama įstaiga kiekvienais kadencijos metais pasiekė tiems metams savivaldybės planavimo dokumentuose nustatytus rodiklius. Nacionalinio ar valstybės teatro ar koncertinės įstaigos vadovas, jeigu jo veikla visų eitos pirmos kadencijos metu atliktų vertinimų metu įvertinta kaip atitinkanti lūkesčius ir (ar) viršijanti lūkesčius (iki 2024 m. sausio 1 d. – gerai ir (ar) labai gerai), teatro ar koncertinės įstaigos savininko teises ir pareigas įgyvendinančios institucijos sprendimu į tos pačios įstaigos vadovo pareigas antrajai kadencijai yra skiriamas be konkurso. Sprendimas dėl nacionalinio, valstybės ir savivaldybės teatro ar koncertinės įstaigos vadovo skyrimo be konkurso antrai 5 metų kadencijai, jeigu gautas vadovo sutikimas dėl skyrimo, turi būti priimtas likus ne mažiau kaip 2 mėnesiams iki šio vadovo kadencijos pabaigos. Pasibaigus savivaldybės ar valstybės teatro ar koncertinės įstaigos vadovo antrajai kadencijai, kadencijos pradedamos skaičiuoti iš naujo“.  


Skelbiu šį Lietuvos Respublikos Seimo priimtą įstatymą.

